Ha a töltöttség ellenőrzéskor alacsony feszültséget tapasztal, ideje feltölteni az akkumulátort! A rendszerint városban közlekedőknek különös figyelmet kell fordítaniuk a töltöttségre. Az olyan autónak ugyanis, amit leginkább csak városban, rövidtávon hajtanak, nincs elég ideje az elveszett töltést pótolni. Érdemes tehát 1-2 hetente egy hosszabb utat is megejteniük. Azoknak, akik otthon, házilag oldanák meg az akkumulátor töltést, a CTEK autó akkutöltő és karbantartó termékeit ajánljuk. Az akkumulátor töltés 8 lépésből áll, a teljesen automatizált akkutöltő garantált akkumulátor karbantartási funkciókkal működik minden akkutöltés során. Könnyen kezelhető és praktikus tervezés mellett a környezeti hatások ellen is védett. Normál töltés – 2-4 amperes erősség – esetén körülbelül 24 óra az autó akkumulátor töltési ideje. Ha hirtelen merül le, és minél előbb el kellene indulnia az autóval, akkor a gyors töltés javasolt, melynél 15 amperes vagy magasabb erősséggel maximum 4 órán belül már beindítható lesz a kocsi. Ez azonban csak ritkán alkalmazandó, mivel a gyakori gyors töltés rontja az akkumulátor élettartamát.